গ্নু প্রকল্প
গ্নু প্রকল্পের মূল লক্ষ্য ছিল একটি ফ্রি সফটওয়্যার অপারেটিং সিস্টেম তৈরী করা। ১৯৯২ এর মধ্যমে গ্নু প্রকল্পের অধিনে অপারেটিং সিস্টেমের প্রধান প্রধান অংশগুলো তৈরী সম্পন্ন হয়েছিল। এবং কার্নেল গ্নু হার্ড এর কাজ চলছিল। ১৯৯১ সালে লিনুস তোরভাল্দ্‌স পৃথকভাবে লিনাক্স কার্নেল তৈরী করেন, যার মাধ্যমে এই শেষ শূন্যস্থানটিও পূরণ হয়ে যায়। লিনাক্স ০.১২ সংস্করণটি ১৯৯২ সালে জিপিএল লাইসেন্সের অধিনে প্রকাশ করা হয়েছিল। গ্নু এবং লিনাক্স এর সমন্বয়ে সর্বপ্রথম একটি পূর্ণাঙ্গ ফ্রি সফটওয়্যার অপারেটিং সিস্টেম প্রকাশ করা হয়। যদিও লিনাক্স গ্নু প্রকল্পের অংশ নয়, কিন্তু এটির ডেভলপমেন্টের কাজে GCC এবং আরও কিছু গ্নু প্রোগ্রামিং টুল ব্যবহার করা হয়েছে।
ডেক্সটপ লিনাক্স
কিছু লিনাক্স ডিস্ট্রিবিউশন ডেক্সটপ ব্যবহারকারীদের উদ্দেশ্য করেই তৈরী করা হয়। তবে অধিকাংশক্ষেত্রেই লিনাক্সের অ্যাপলিকেশন সমূহ বিশেষ কোন প্লাটফর্মের উদ্দেশ্যে তৈরী করা হয় না। যেকোন প্লাটফর্ম থেকেই এটি ব্যবহার করা যায়। সাধারণভাবে এধরনের অপারেটিং সিস্টেম ইনস্টল করা সময় ব্যবহারকারীকে "ডেক্সটপ" এবং "সার্ভার" সংস্করণ থেকে নির্বাচন করার সুযোগ দেয়া হয়।